《新婚别》
明代·何吾驺

叹息复叹息，新婚好颜色。颜色昨朝好，今朝泪沾臆。

问君何为满面愁，郎行车马发今夕。妾有愁肠郎不知，郎行远道妾未识。

因风随梦到窗纱，晓落霜天寻马迹。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。